stanford-oval/wikipedia huggingface dataset:
พระบาทสมเด็จพระวชิรเกล้าเจ้าอยู่หัว
พระราชกรณียกิจ > ด้านการเกษตร

พระองค์พระราชทานที่ดินส่วนพระองค์ในพื้นที่สวนบ้านกองแห หมู่ที่ 4 ตำบลโป่งแยง อำเภอแม่ริม จังหวัดเชียงใหม่ จำนวน 1,350 ไร่ ให้กระทรวงเกษตรและสหกรณ์ดำเนินการคลินิกเกษตร เพื่อเผยแพร่ผลงานวิจัยและเทคโนโลยีการเกษตรจากศูนย์ศึกษาการพัฒนาห้วยฮ่องไคร้อันเนื่องมาจากพระราชดำริ[ต้องการอ้างอิง] คลินิกดังกล่าวพระราชทานนามว่า "เกษตรวิชญา" แปลว่า ปราชญ์แห่งการเกษตร
เมื่อต้นเดือนเมษายน 2565 พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าฯ พระบรมราชินี เสด็จฯ ไปทรงเปิดโครงการจัดหาน้ำบาดาลขนาดใหญ่แก้ปัญหาภัยแล้งอันเนื่องมาจากพระราชดำริ ตำบลหนองฝ้าย อำเภอเลาขวัญ
จังหวัดกาญจนบุรี ซึ่งได้รับการขนานนามว่า "อีสานภาคกลาง" เนื่องจากสภาพภูมิประเทศ เป็นพื้นที่ราบเชิงเขา และเป็นพื้นที่เงาฝน ไม่มีระบบชลประทาน ประชาชนในหนองฝ้ายต้องจ้างรถบรรทุกน้ำ สำหรับใช้อุปโภคบริโภค บางคนไม่มีน้ำใช้ในการเกษตรหรือปศุสัตว์ ต้องเสียเงินเพื่อใช้ในการสูบน้ำจากบ่อเพื่อมาทำการเกษตร และเลี้ยงสัตว์ ส่งผลให้มีรายจ่ายมากกว่า
พระราชกรณียกิจ > ด้านสังคม

วันที่ 16 มีนาคม พ.ศ. 2554 พระองค์และพระเจ้าวรวงศ์เธอ พระองค์เจ้าศรีรัศมิ์ พระวรชายาฯ โปรดให้พลอากาศโท ภักดี แสงชูโต นำผ้าห่มกันหนาว 20,000 ผืน ไปช่วยเหลือผู้ประสบภัยในเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 ที่ประเทศญี่ปุ่น โดยมีกษิต ภิรมย์ เป็นผู้รับมอบ และเมื่อวันที่ 26 กรกฎาคม พ.ศ. 2561 พระองค์พระราชทานของยังชีพไปช่วยเหลือผู้ประสบภัยน้ำท่วมจากเหตุเขื่อนทรุดตัวที่ประเทศลาว
ใน พ.ศ. 2549 พระองค์ทรงเยี่ยมประชาชนที่ประสบปัญหาความไม่สงบในจังหวัดนราธิวาส ณ ร้านข้าวต้มอั้งม้อของภักดี พรมเมน
พระองค์ทรงรับโครงการพัฒนาชุมชนในเขตรักษาพันธุ์สัตว์ป่า ณ เขตรักษาพันธุ์สัตว์ป่าทุ่งใหญ่นเรศวรด้านตะวันตก และอุทยานแห่งชาติ จังหวัดกาญจนบุรี ไว้ในพระบรมราชูปถัมภ์
ใน พ.ศ. 2543 พระองค์ทรงตั้งโครงการกีฬาล้างอบายมุขด้วยลูกฟุตบอล เพื่อส่งเสริมการกีฬาแก่เยาวชนไทยโดยใช้กีฬาฟุตบอลเป็นหลัก
นอกจากนี้ ใน พ.ศ. 2558 คณะรักษาความสงบแห่งชาติ (คสช.) ที่เป็นรัฐบาลในขณะนั้น จัดกิจกรรมปั่นจักรยานทั่วประเทศ ในชื่อกิจกรรม "ปั่นเพื่อแม่" (Bike for Mom) เฉลิมพระเกียรติพระราชมารดาของพระองค์ในวันที่ 16 สิงหาคม และกิจกรรม "ปั่นเพื่อพ่อ" (Bike for Dad) เฉลิมพระเกียรติพระราชบิดาของพระองค์ในวันที่ 11 ธันวาคม โดยระบุว่า เป็นไปตามพระราชดำริของพระองค์ที่ต้องการส่งเสริมการออกกำลังกาย ซึ่งพระองค์ทรงร่วมปั่นจักรยานในกรุงเทพมหานคร ในทั้งสองกิจกรรม พระราชดำริของพระองค์ยังนำมาสู่การพระราชทานชื่อสนามลู่ปั่นจักรยานที่ตั้งอยู่ทางทิศตะวันออกเฉียงเหนือของท่าอากาศยานสุวรรณภูมิ ในชื่อ สนามลู่ปั่นจักรยานเจริญสุขมงคลจิต ในปี พ.ศ. 2561 อีกด้วย
เมื่อวันที่ 12 ธันวาคม พ.ศ. 2563 พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงเป็นองค์ประธานในกิจกรรมอบรมผู้นำเยาวชนจิตอาสา ที่ ทม.11 เขตบางเขน มีพระราชกระแสสอนเยาวชน และมีพระราชปฏิสันถารกับเยาวชนจิตอาสาอย่างใกล้ชิดและเป็นกันเองด้วย ความเรียบง่าย โดยเยาวชนชาวม้ง ได้ทูลถามกับพระบาทสมเด็จพระวชิรเกล้าเจ้าอยู่หัวว่า หนูได้ยินคนพูดว่าเมื่อ ร.9 สวรรคต ม้งจะไม่มีที่อยู่ ร.10 จะให้ม้งออกไปจากประเทศให้หมด หนูกลัวมาก กลัวว่าจะไม่มีแผ่นดินอยู่ กลัวว่าจะไม่มีที่ไป ไม่ได้เรียนหนังสือ แต่หลายปีผ่านไป ร.10 ก็ไม่เคยไล่พวกเราทุกคนสบายดี แล้วในหลวงก็ยังให้หนูเรียนหนังสือด้วย” ซึ่งพระองค์ได้ตรัสตอบว่า ในแผ่นดินนี้ ไม่ว่าจะเชื้อชาติใด เราทุกคนคือคนไทย ประเทศเราไม่เหมือนชาติอื่นใดในโลก เรารักกัน เราช่วยเหลือเอื้อเฟื้อแบ่งปันกัน และในหลวงจะไม่มีวันทิ้งคนไทย พระมหากษัตริย์ทุกพระองค์จะทำทุกอย่างเพื่อคนไทย ขออย่าได้กังวล
การแอบอ้างพระนาม

ใน พ.ศ. 2557 มีการจับกุมและดำเนินคดีพลตำรวจโท พงศ์พัฒน์ ฉายาพันธุ์ ผู้บัญชาการตำรวจสอบสวนกลาง ซึ่งมีศักดิ์เป็นญาติของท่านผู้หญิง ศรีรัศมิ์ สุวะดี อดีตพระวรชายาในพระองค์ ฐานแอบอ้างสถาบันเบื้องสูงเพื่อแสวงหาผลประโยชน์ รวมไปถึงกฎหมายฟอกเงิน
ประสบการณ์ทางทหาร

เดือนมกราคม ถึงเดือนตุลาคม พ.ศ. 2519 ทรงเข้ารับการฝึกเพิ่มเติม และศึกษางานด้านการทหาร ณ ประเทศออสเตรเลีย
ทรงเข้ารับการฝึกหลักสูตรวิชาอาวุธพิเศษ การทำลายและยุทธวิธีรบนอกแบบ หลักสูตรต้นหนชั้นสูง หลักสูตรการลาดตระเวน และต้นหนชั้นสูง รวมทั้งหลักสูตรส่งทางอากาศ
พ.ศ. 2522 ถึง พ.ศ. 2523 ทรงเข้ารับการฝึกหลักสูตรการฝึกบินเฮลิคอปเตอร์ใช้งานทั่วไป แบบ ยู เอซ–1 เอซ ของบริษัท เบลล์ รวมชั่วโมงบิน 54.36 ชั่วโมง
เดือนกุมภาพันธ์ ถึงเดือนพฤษภาคม พ.ศ. 2523 ทรงเข้ารับการฝึกตามโครงการช่วยเหลือทางทหาร กองทัพบกสหรัฐ รวม 6 หลักสูตร ได้แก่ หลักสูตรอาวุธประจำกายและเครื่องยิงลูกระเบิด หลักสูตรการปฏิบัติการพิเศษ หลักสูตรการต่อต้านการก่อการร้าย หลักสูตรการสงครามแบบกองโจร หลักสูตรการฝึกการดำรงชีพ และหลักสูตรส่งทางอากาศ (ทางบกและทางทะเล)
เดือนมิถุนายน ถึงเดือนกรกฎาคม พ.ศ. 2523 ทรงเข้ารับการฝึกหลักสูตรการฝึกบินเฮลิคอปเตอร์ใช้งานทั่วไป แบบ ยู เอซ–1 เอซ กับเฮลิคอปเตอร์ใช้งานทั่วไป แบบ ยู เอซ–1 เอ็น ของบริษัทเบลล์ รวมชั่วโมงบิน 259.560 ชั่วโมง
เดือนกันยายน ถึงเดือนตุลาคม พ.ศ. 2523 ทรงเข้ารับการฝึกหลักสูตรการฝึกบินเฮลิคอปเตอร์โจมตี ติดอาวุธ แบบ ยู เอซ–1 เอซ ของบริษัทเบลล์ จากกองทัพไทย รวมชั่วโมงบิน 54.50 ชั่วโมง
เดือนธันวาคม พ.ศ. 2523 ถึง พ.ศ. 2524 ทรงเข้ารับการฝึกหลักสูตรการฝึกบินเครื่องบินปีกติดลำตัว แบบ Sial–Marchetti SF 120 MT รวมชั่วโมงบิน 172.20 ชั่วโมง
เดือนมีนาคม ถึงเดือนกรกฎาคม พ.ศ. 2524 ทรงเข้ารับการฝึกหลักสูตรการฝึกบินเครื่องบินปีกติดลำตัว แบบ Cessna T–37 รวมชั่วโมงบิน 240 ชั่วโมง
เดือนตุลาคม ถึงเดือนธันวาคม พ.ศ. 2524 เสด็จพระราชดำเนินไปทอดพระเนตรกิจการทางทหารและตำรวจ ณ สหราชอาณาจักร ประเทศเบลเยียม ประเทศเนเธอร์แลนด์ ประเทศเยอรมนี ประเทศฝรั่งเศส และประเทศออสเตรเลีย
เดือนตุลาคม พ.ศ. 2525 ถึง พ.ศ. 2526 ทรงเข้ารับการฝึกหลักสูตรการฝึกบินเปลี่ยนเป็นเครื่องบินขับไล่ แบบ เอฟ–5 (พิเศษ) รุ่นที่ 83 (พุทธศักราช 2526) เอ ที ดับเบิลยู และหลักสูตรเครื่องบินขับไล่ชั้นสูง รุ่นที่ 83 (พุทธศักราช 2526) เอ วี ดับเบิลยู ณ ฐานทัพอากาศวิลเลียมส์ รัฐอริโซนา สหรัฐ รวนชั่วโมงบิน 2,000 ชั่วโมง
พ.ศ. 2532 ทรงผ่านการฝึกบินด้วยเครื่องบินใบพัด แบบมาร์คเคตตี้ของฝูงขั้นปลาย โรงเรียนการบิน กองทัพอากาศ และการฝึกบิน ด้วยเครื่องบินไอพ่น แบบ ที 33 และหลักสูตรนักบินขับไล่ไอพ่นสมรรถนะสูงกับเครื่องบิน ขับไล่ แบบ เอฟ 5 อี/เอฟ ของกองบิน 1 ฝูงบิน 102 โดยทรงทำชั่วโมงบิน 200 ชั่วโมง ในเบื้องต้น และทรงทำชั่วโมงบินสูงสุด 1,000 ชั่วโมง และทรงเข้าร่วมการแข่งขันการใช้อาวุธทางอากาศประจำปี ซึ่งทรงทำคะแนนได้สูงตามกติกา กองทัพอากาศได้ทูลเกล้าทูลกระหม่อมถวายเครื่องหมายความสามารถในการใช้อาวุธทางอากาศชั้นที่ 1 ประเภทอาวุธระเบิดสี่ดาว อาวุธจรวดสี่ดาว และอาวุธปืนสี่ดาว ในศกเดียวกัน
เดือนพฤษภาคม พ.ศ. 2547 ทรงเข้ารับการฝึกหลักสูตรการในฐานะนักบินโบอิ้ง 737–400 จากบริษัท การบินไทย จำกัด (มหาชน), และทรงผ่านการตรวจสอบจากการขนส่งทางอากาศ กับทรงได้รับใบอนุญาตนักบินพาณิชย์เอก
เดือนกรกฎาคม พ.ศ. 2548 ทรงเข้ารับการฝึกหลักสูตรกัปตัน จากบริษัท การบินไทย จำกัด (มหาชน) และทรงรับการทูลเกล้าทูลกระหม่อม ถวายตำแหน่งนักบินที่ 1 ใน พ.ศ. 2549 ทั้งนี้ ทรงปฏิบัติหน้าที่นักบินที่ 1 อย่างดีเยี่ยมสม่ำเสมอ รวมชั่วโมงบิน 3,000 ชั่วโมง
เดือนพฤษภาคม พ.ศ. 2552 กรมการขนส่งทางอากาศได้ทูลเกล้าทูลกระหม่อมถวายใบรับรองในตำแหน่งครูฝึกภาคอากาศกับตำแหน่งครูฝึกเครื่องช่วยฝึกบิน สำหรับเครื่องบินโบอิง 737–400
พระบรมราชอิสริยยศและพระเกียรติยศ

| ธรรมเนียมพระยศของ พระบาทสมเด็จพระวชิรเกล้าเจ้าอยู่หัว |
| --- | --- |
ธงประจำพระอิสริยยศ
ตราประจำพระองค์
ธงประจำพระองค์
การทูล: ใต้ฝ่าละอองธุลีพระบาท
การแทนตน: ข้าพระพุทธเจ้า
การขานรับ: พระพุทธเจ้าข้าขอรับ/เพคะ
ลำดับโปเจียม: 1
| 0 | 1 | 2 |
| --- | --- | --- |

ตราประจำพระองค์ในขณะทรงดำรงพระราชอิสริยยศเป็นสยามมกุฎราชกุมาร (ภาพซ้าย) และดำรงพระบรมราชอิสริยยศเป็นพระบาทสมเด็จพระเจ้าอยู่หัว (ภาพขวา)
พระบรมราชอิสริยยศและพระเกียรติยศ > พระบรมราชอิสริยยศ

สมเด็จพระเจ้าลูกยาเธอ เจ้าฟ้าวชิราลงกรณ บรมจักรยาดิศรสันตติวงศ เทเวศรธำรงสุบริบาล อภิคุณูประการมหิตลาดุลเดช ภูมิพลนเรศวรางกูร กิตติสิริสมบูรณ์สวางควัฒน์ บรมขัตติยราชกุมาร (28 กรกฎาคม พ.ศ. 2495 — 28 ธันวาคม พ.ศ. 2515)
สมเด็จพระบรมโอรสาธิราช เจ้าฟ้ามหาวชิราลงกรณ บดินทรเทพยวรางกูร สิริกิตยสมบูรณสวางควัฒน วรขัตติยราชสันตติวงศ์ มหิตลพงศอดุลยเดช จักรีนเรศยุพราชวิสุทธิ สยามมกุฎราชกุมาร (28 ธันวาคม พ.ศ. 2515 — 1 ธันวาคม พ.ศ. 2559)
สมเด็จพระเจ้าอยู่หัวมหาวชิราลงกรณ บดินทรเทพยวรางกูร (1 ธันวาคม พ.ศ. 2559 — 4 พฤษภาคม พ.ศ. 2562)
พระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว (4 พฤษภาคม พ.ศ. 2562 — ปัจจุบัน)
พระบรมราชอิสริยยศและพระเกียรติยศ > พระราชลัญจกรประจำรัชกาล

พระราชลัญจกรเป็นรูปวชิราวุธ ซึ่งหมายถึง สายฟ้าอันเป็นเทพศาสตราของพระอินทร์ และเป็นสัญลักษณ์ของพระบรมนามาภิไธย ใช้แบบตามพระราชนิยมในพระบาทสมเด็จพระมงกุฎเกล้าเจ้าอยู่หัว ด้านบนมีจุลมงกุฎ (พระเกี้ยว) อันเป็นศิราภรณ์ประดับพระเกศหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ใช้แบบตามพระราชนิยมในรัชกาลที่ 5 แทนคำว่า "อลงกรณ์" ซึ่งแปลว่า เครื่องประดับ เป็นพระราชสัญลักษณ์ของพระบรมนามาภิไธย "มหาวชิราลงกรณ" เปล่งรัศมีเป็นสายฟ้า ประดิษฐานอยู่บนพานแว่นฟ้า พร้อมด้วยฉัตรบริวาร[ต้องการอ้างอิง]
พระบรมราชอิสริยยศและพระเกียรติยศ > เครื่องราชอิสริยาภรณ์

ประกอบด้วยเครื่องราชอิสริยาภรณ์ไทยและต่างประเทศ
พระบรมราชอิสริยยศและพระเกียรติยศ > เครื่องราชอิสริยาภรณ์ > เครื่องราชอิสริยาภรณ์ไทย

พระองค์ทรงเป็นประธานของเครื่องราชอิสริยาภรณ์ และได้รับพระราชทานเครื่องราชอิสริยาภรณ์จากรัชกาลที่ 9 ดังนี้
พ.ศ. 2508 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2516 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2519 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้าวิเศษ (ป.จ.ว.)
พ.ศ. 2516 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2516 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2531 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2530 –  เหรียญกล้าหาญ (ร.ก.)
พ.ศ. 2530 –  เหรียญพิทักษ์เสรีชน ชั้นที่ 1 (ส.ช.) (ประดับช่อชัยพฤกษ์ 2 ช่อ)
พ.ศ. 2510 –  เหรียญราชการชายแดน (ช.ด.)
พ.ศ. 2531 –  เหรียญจักรมาลา (ร.จ.ม.)
พ.ศ. 2495 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2495 –  เหรียญราชรุจิทอง รัชกาลที่ 9 (ร.จ.ท.9)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
พระบรมราชอิสริยยศและพระเกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

ดูเพิ่ม: รายการเครื่องราชอิสริยาภรณ์ต่างประเทศของพระราชวงศ์ไทยแยกตามประเทศ
| 0 | 1 | 2 | 3 |
| --- | --- | --- | --- |
|  เยอรมนี | พ.ศ. 2527 | เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นตติยาภรณ์ |  |
|  เนปาล | พ.ศ. 2529 | เครื่องราชอิสริยาภรณ์โอชัสวี ราชันย์เนปาล ชั้นเบญจมาภรณ์ |  |
|  ญี่ปุ่น | พ.ศ. 2530 | เครื่องราชอิสริยาภรณ์อันสูงส่งยิ่งดอกเบญจมาศ |  |
|  สเปน | พ.ศ. 2530 | เครื่องราชอิสริยาภรณ์พระเจ้าการ์โลสที่ 3 ชั้นประถมาภรณ์ |  |
|  บรูไน | พ.ศ. 2533 | เครื่องอิสริยาภรณ์ตระกูลเสรี อุตมะ ชั้นที่ 2 |  |
|  เกาหลีเหนือ | พ.ศ. 2535 | เครื่องอิสริยาภรณ์ธงชาติ ชั้นที่ 1 |  |
|  เกาหลีใต้ | พ.ศ. 2535 | เครื่องอิสริยาภรณ์กิตติคุณแห่งการทูต ชั้นสูงสุด |  |
|  เปรู | พ.ศ. 2536 | เครื่องอิสริยาภรณ์พระอาทิตย์แห่งเปรู ชั้นที่ 1 |  |
|  บริเตนใหญ่ | พ.ศ. 2539 | เครื่องราชอิสริยาภรณ์รอยัลวิกตอเรียน ชั้นอัศวินสูงสุด |  |
|  มาเลเซีย | พ.ศ. 2543 | เครื่องราชอิสริยาภรณ์ผู้ป้องกันราชอาณาจักร ชั้นประถมาภรณ์ |  |
|  เดนมาร์ก | พ.ศ. 2544 | เครื่องราชอิสริยาภรณ์ไอยรา ชั้น อัศวิน |  |
|  สวีเดน | พ.ศ. 2546 | เครื่องราชอิสริยาภรณ์เซราฟีม |  |
|  เนเธอร์แลนด์ | พ.ศ. 2547 | เครื่องราชอิสริยาภรณ์มงกุฎ ชั้นประถมาภรณ์ |  |
|  เนเธอร์แลนด์ | พ.ศ. 2556 | เหรียญสถาปนาสมเด็จพระราชาธิบดีวิลเลิม-อเล็กซานเดอร์ |  |
|  โปรตุเกส | พ.ศ. ไม่ปรากฏ | เครื่องอิสริยาภรณ์อาวิซ ชั้นที่ 1 |  |
|  รัฐตรังกานู, มาเลเซีย | พ.ศ. ไม่ปรากฏ | เครื่องอิสริยาภรณ์ตระกูลตรังกานู ชั้นที่ 2 |  |
พระบรมราชอิสริยยศและพระเกียรติยศ > พระยศทหาร > พระยศทหาร ได้แก่

| พระบาทสมเด็จพระวชิรเกล้าเจ้าอยู่หัว |
| --- | --- |
รับใช้:  ไทย
ประจำการ: พ.ศ. 2508–ปัจจุบัน
ชั้นยศ:   จอมพล   พลเรือเอก   พลอากาศเอก   นายกองเอก 
11 พฤศจิกายน พ.ศ. 2508 : ร้อยตรี เหล่าทหารราบ เรือตรี พรรคนาวิน เรืออากาศตรี เหล่าทหารนักบิน
18 พฤษภาคม พ.ศ. 2514 : ร้อยโท เรือโท และเรืออากาศโท
9 ธันวาคม พ.ศ. 2518 : ร้อยเอก เรือเอก และเรืออากาศเอก
1 ตุลาคม พ.ศ. 2520 : พันตรี นาวาตรี และนาวาอากาศตรี
พ.ศ. 2523 : พันโท นาวาโท และนาวาอากาศโท
1 ตุลาคม พ.ศ. 2526 : พันเอก นาวาเอก และนาวาอากาศเอก
2 กรกฎาคม พ.ศ. 2530 : พลตรี พลเรือตรี และพลอากาศตรี
1 ตุลาคม พ.ศ. 2531 : พลโท พลเรือโท และพลอากาศโท
9 มกราคม พ.ศ. 2535 : พลเอก พลเรือเอก และพลอากาศเอก
3 ธันวาคม พ.ศ. 2567 จอมพล
พระบรมราชอิสริยยศและพระเกียรติยศ > พระยศทหาร > ยศกองอาสารักษาดินแดน

25 ธันวาคม พ.ศ. 2524 : นายกองเอก กองอาสารักษาดินแดน สำนักอำนวยการกองอาสารักษาดินแดน
พระบรมราชอิสริยยศและพระเกียรติยศ > พระยศทหาร > ตำแหน่งทหาร และนายทหารพิเศษ

11 พฤศจิกายน พ.ศ. 2508 : นายทหารพิเศษประจำกรมทหารราบที่ 1 มหาดเล็กรักษาพระองค์ นายทหารพิเศษประจำกองทัพเรือ และนายทหารพิเศษประจำโรงเรียนนายเรืออากาศ
9 ธันวาคม พ.ศ. 2518 : นายทหารประจำกรมข่าวทหารบก
พ.ศ. 2521: รองผู้บังคับกองพันทหารมหาดเล็กรักษาพระองค์ กรมทหารราบที่ 1 มหาดเล็กรักษาพระองค์
พ.ศ. 2523 : ผู้บังคับกองพัน กรมทหารมหาดเล็กรักษาพระองค์ กรมทหารราบที่ 1 มหาดเล็กรักษาพระองค์
26 พฤศจิกายน พ.ศ. 2523 : นายทหารพิเศษประจำกรมนักเรียนนายเรือ รักษาพระองค์ กรมยุทธศึกษา โรงเรียนนายเรือ ประจำกองบังคับการกรมทหารราบที่ 3 รักษาพระองค์ กรมนาวิกโยธิน ประจำกรมนักเรียนนายเรืออากาศ รักษาพระองค์ กรมยุทธศึกษา โรงเรียนนายเรืออากาศ และประจำกองพันทหารอากาศโยธินที่ 1 รักษาพระองค์
25 ธันวาคม พ.ศ. 2524 : นายทหารพิเศษประจำกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า
พ.ศ. 2527 : ผู้บังคับการ กรมทหารมหาดเล็กรักษาพระองค์
12 เมษายน พ.ศ. 2529 : ผู้บังคับการพิเศษ ประจำกรมรบพิเศษที่ 1 กองพลรบพิเศษที่ 1 หน่วยบัญชาการสงครามพิเศษ
2 กรกฎาคม พ.ศ. 2530 : ผู้บังคับการ กรมทหารมหาดเล็กราชวัลลภรักษาพระองค์
1 ตุลาคม พ.ศ. 2531 : ผู้บัญชาการหน่วยบัญชาการทหารมหาดเล็กราชวัลลภ รักษาพระองค์
9 พฤษภาคม พ.ศ. 2534 : นายทหารพิเศษประจำกรมทหารราบที่ 2 รักษาพระองค์, กรมทหารราบที่ 12 รักษาพระองค์, กรมทหาราบที่ 21 รักษาพระองค์, กรมทหารราบที่ 31 รักษาพระองค์, กองพันทหารม้าที่ 4 รักษาพระองค์, กรมทหารปืนใหญ่ที่ 1 รักษาพระองค์ และกองพันทหารช่างที่ 1 รักษาพระองค์
9 มกราคม พ.ศ. 2535 : ผู้บัญชาการหน่วยบัญชาการถวายความปลอดภัย สำนักผู้บัญชาการทหารสูงสุด
3 ธันวาคม พ.ศ. 2547 : นายทหารพิเศษประจำกองพันทหารราบที่ 3 กรมทหารราบที่ 1 มหาดเล็กรักษาพระองค์
13 กุมภาพันธ์ พ.ศ. 2548 : นายทหารพิเศษประจำกรมทหารช่างที่ 1 รักษาพระองค์ กองพันทหารช่างที่ 2 รักษาพระองค์ และกองพันทหารสื่อสารที่ 1 รักษาพระองค์
สิ่งอันเนื่องมาด้วยพระปรมาภิไธย > สถาบันการศึกษา

โรงเรียนมัธยมวชิราลงกรณวราราม อำเภอปากช่อง จังหวัดนครราชสีมา
โรงเรียนมหาวชิราลงกรณราชวิทยาลัย อำเภอวังน้อย จังหวัดพระนครศรีอยุธยา[ต้องการอ้างอิง]
อาคารเฉลิมพระเกียรติ 50 พรรษามหาวชิราลงกรณ์ คณะวิทยาศาสตร์และเทคโนโลยี มหาวิทยาลัยราชภัฏบ้านสมเด็จเจ้าพระยา เขตธนบุรี กรุงเทพมหานคร[ต้องการอ้างอิง]
อาคารวชิรารัศมิ์ทีปังกร โรงเรียนเศรษฐเสถียร ในพระราชูปถัมภ์[ต้องการอ้างอิง]
สิ่งอันเนื่องมาด้วยพระปรมาภิไธย > การคมนาคม

เขื่อนวชิราลงกรณ อำเภอทองผาภูมิ จังหวัดกาญจนบุรี[ต้องการอ้างอิง]
ถนนเฉลิมพระเกียรติเนื่องในพระราชพิธีบรมราชาภิเษก พุทธศักราช 2562[ต้องการอ้างอิง]
สะพานทศมราชัน เขตยานนาวาและเขตราษฎร์บูรณะ กรุงเทพมหานคร
สิ่งอันเนื่องมาด้วยพระปรมาภิไธย > ศาสนสถาน

วัดเขื่อนวชิราลงกรณ์ อำเภอทองผาภูมิ จังหวัดกาญจนบุรี
วัดมหาธาตุวชิรมงคล อำเภออ่าวลึก จังหวัดกระบี่[ต้องการอ้างอิง]
สิ่งอันเนื่องมาด้วยพระปรมาภิไธย > สถานที่ราชการ

โรงพยาบาลสมเด็จพระยุพราช เชียงของ อำเภอเชียงของ จังหวัดเชียงราย[ต้องการอ้างอิง]
โรงพยาบาลสมเด็จพระยุพราช ตะพานหิน อำเภอตะพานหิน จังหวัดพิจิตร[ต้องการอ้างอิง]
โรงพยาบาลสมเด็จพระยุพราช ปัว อำเภอปัว จังหวัดน่าน[ต้องการอ้างอิง]
โรงพยาบาลสมเด็จพระยุพราช นครไทย อำเภอนครไทย จังหวัดพิษณุโลก[ต้องการอ้างอิง]
โรงพยาบาลสมเด็จพระยุพราช หล่มเก่า อำเภอหล่มเก่า จังหวัดเพชรบูรณ์[ต้องการอ้างอิง]
โรงพยาบาลสมเด็จพระยุพราช เด่นชัย อำเภอเด่นชัย จังหวัดแพร่[ต้องการอ้างอิง]
โรงพยาบาลสมเด็จพระยุพราช เดชอุดม อำเภอเดชอุดม จังหวัดอุบลราชธานี[ต้องการอ้างอิง]
โรงพยาบาลสมเด็จพระยุพราช ท่าบ่อ อำเภอท่าบ่อ จังหวัดหนองคาย[ต้องการอ้างอิง]
โรงพยาบาลสมเด็จพระยุพราช กระนวน อำเภอกระนวน จังหวัดขอนแก่น[ต้องการอ้างอิง]
โรงพยาบาลสมเด็จพระยุพราช กุฉินารายณ์ อำเภอกุฉินารายณ์ จังหวัดกาฬสินธุ์[ต้องการอ้างอิง]
โรงพยาบาลสมเด็จพระยุพราช ธาตุพนม อำเภอธาตุพนม จังหวัดนครพนม[ต้องการอ้างอิง]
โรงพยาบาลสมเด็จพระยุพราช สว่างแดนดิน อำเภอสว่างแดนดิน จังหวัดสกลนคร[ต้องการอ้างอิง]
โรงพยาบาลสมเด็จพระยุพราช เลิงนกทา อำเภอเลิงนกทา จังหวัดยโสธร[ต้องการอ้างอิง]
โรงพยาบาลสมเด็จพระยุพราช ด่านซ้าย อำเภอด่านซ้าย จังหวัดเลย[ต้องการอ้างอิง]
โรงพยาบาลสมเด็จพระยุพราช บ้านดุง อำเภอบ้านดุง จังหวัดอุดรธานี[ต้องการอ้างอิง]
โรงพยาบาลสมเด็จพระยุพราช สระแก้ว อำเภอเมืองสระแก้ว จังหวัดสระแก้ว[ต้องการอ้างอิง]
โรงพยาบาลสมเด็จพระยุพราช จอมบึง อำเภอจอมบึง จังหวัดราชบุรี[ต้องการอ้างอิง]
โรงพยาบาลสมเด็จพระยุพราช เวียงสระ อำเภอเวียงสระ จังหวัดสุราษฎร์ธานี[ต้องการอ้างอิง]
โรงพยาบาลสมเด็จพระยุพราช ฉวาง อำเภอฉวาง จังหวัดนครศรีธรรมราช[ต้องการอ้างอิง]
โรงพยาบาลสมเด็จพระยุพราช สายบุรี อำเภอสายบุรี จังหวัดปัตตานี[ต้องการอ้างอิง]
โรงพยาบาลสมเด็จพระยุพราช ยะหา อำเภอยะหา จังหวัดยะลา[ต้องการอ้างอิง]
ค่ายวชิราลงกรณ์ ตำบลป่าตาล อำเภอเมืองลพบุรี จังหวัดลพบุรี[ต้องการอ้างอิง]
สิ่งอันเนื่องมาด้วยพระปรมาภิไธย > สถานที่

สวนวชิรเบญจทัศ เขตจตุจักร กรุงเทพมหานคร[ต้องการอ้างอิง]
สวนสาธารณะ เฉลิมพระเกียรติเนื่องในพระราชพิธีบรมราชาภิเษก พุทธศักราช 2562[ต้องการอ้างอิง]
พระราชสันตติวงศ์

| 0 | 1 | 2 | 3 | 4 |
| --- | --- | --- | --- | --- |
พระบรมราชินี
| พระฉายาลักษณ์ | พระนาม | พระสกุลวงศ์ | พระราชบุตร |  |
|  | สมเด็จพระนางเจ้าสุทิดา พัชรสุธาพิมลลักษณ พระบรมราชินี (สุทิดา ติดใจ) | บุตรีของ คำ ติดใจ และคุณหญิงจั่งเฮียง ติดใจ | ไม่มีพระราชโอรส-ธิดา |  |
พระสนมเอก
| รูป | ชื่อ | ชาติตระกูล | พระราชบุตร |  |
|  | เจ้าคุณพระสินีนาถ พิลาสกัลยาณี (เดิม  สินีนาฏ วงศ์วชิราภักดิ์) (นิรมล อุ่นพรม) | บุตรีของ วิรัตน์ อุ่นพรม และปราณี อุ่นพรม | ไม่มีพระราชโอรส-ธิดา |  |
 อดีตพระวรชายา 
| พระรูป | พระนาม | พระสกุลวงศ์ | พระราชโอรส/พระราชธิดา |  |
|  | พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (หม่อมหลวงโสมสวลี กิติยากร) | พระธิดาใน หม่อมราชวงศ์อดุลกิติ์ กิติยากร และท่านผู้หญิงพันธุ์สวลี กิติยากร (เดิม หม่อมเจ้าพันธุ์สวลี ยุคล) |  พระองค์เจ้าชายไม่มีพระนาม (ตกพระโลหิตในพระอุทร ไม่เป็นพระองค์)  สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา |  |
|  | ท่านผู้หญิง ศรีรัศมิ์ สุวะดี  (เดิม พระเจ้าวรวงศ์เธอ พระองค์เจ้าศรีรัศมิ์ พระวรชายาฯ)  | บุตรีของ อภิรุจ สุวะดี และวันทนีย์ สุวะดี | สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร |  |
 อดีตหม่อม
| รูป | ชื่อ | ชาติตระกูล | พระราชโอรส/พระราชธิดา |  |
|  | สุจาริณี วิวัชรวงศ์ เดิม หม่อมสุจาริณี มหิดล ณ อยุธยา (ยุวธิดา ผลประเสริฐ) | บุตรีของ ธนิต ผลประเสริฐ และเยาวลักษณ์ โกมารกุล ณ นคร |  จุฑาวัชร วิวัชรวงศ์  วัชรเรศร วิวัชรวงศ์  จักรีวัชร วิวัชรวงศ์  วัชรวีร์ วิวัชรวงศ์  สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา |  |
เหรียญที่ระลึก และเหรียญเฉลิมพระเกียรติ

เหรียญที่เกี่ยวข้องกับพระองค์มีดังนี้
เหรียญที่ระลึกพระราชพิธีสถาปนาสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร วันที่ 28 ธันวาคม พ.ศ. 2515
เหรียญที่ระลึกพระราชพิธีมหามงคลเฉลิมพระชนมพรรษา 5 รอบ 28 กรกฎาคม พ.ศ. 2555
เหรียญเฉลิมพระเกียรติในโอกาสพระราชพิธีบรมราชาภิเษก 4 พฤษภาคม พ.ศ. 2562
เหรียญที่ระลึกพระราชพิธีมหามงคลเฉลิมพระชนมพรรษา 6 รอบ 28 กรกฎาคม พ.ศ. 2567
รถยนต์พระที่นั่ง

สังกัดกองพระราชพาหนะ พระราชวังดุสิต
โรลส์-รอยซ์, แฟนทอม VI เลขทะเบียน ร.ย.ล.904
โรลส์-รอยซ์, แฟนทอม VI เลขทะเบียน ร.ย.ล.2
โรลส์-รอยซ์, ซิลเวอร์ สปอร์ ลิมูซีน เลขทะเบียน ร.ย.ล.4
โรลส์-รอยซ์, ซิลเวอร์ สปอร์ ลิมูซีน เลขทะเบียน ร.ย.ล.5
เมอร์ซิเดส-เบนซ์, เอส 600 LWB รหัสตัวถัง ดับเบิลยู 221 พร้อมชุดแต่ง เอเอ็มจี เลขทะเบียน ร.ย.ล.8
ดูเพิ่ม

รายพระนามพระมหากษัตริย์ไทย
ราชสกุลวงศ์ในรัชกาลปัจจุบัน
รายพระนามพระมหากษัตริย์ทั่วโลกเรียงตามวันเสด็จขึ้นครองราชย์
รายพระนามพระมหากษัตริย์ในประวัติศาสตร์ทั่วโลกตามระยะเวลาครองราชสมบัติ
ดอน สอนระเบียบ

| ดอน สอนระเบียบ |
| --- | --- |

สารนิเทศภูมิหลัง
เกิด: 27 มิถุนายน พ.ศ. 2492 (75 ปี)
อาชีพ: นักร้อง นักแสดง
ปีที่แสดง: พ.ศ. 2520 - 2546
สังกัด: นิธิทัศน์
ดอน สอนระเบียบ (เกิด 27 มิถุนายน พ.ศ. 2492 - ) เป็นนักร้องและนักแสดงชาวไทย และเป็นสมาชิกวงดนตรี P.M.5
ประวัติ

ดอน สอนระเบียบ เป็นชาวกรุงเทพมหานครและนครสวรรค์จบการศึกษาจากชั้นมัธยมศึกษาปีที่ 6 โรงเรียนสันติราษฎร์บำรุง เกิดเมื่อวันจันทร์ที่ 27 มิถุนายน พ.ศ. 2492 เข้าสู่วงการเพลงด้วยการสมัครวงดนตรีของครูพยงค์ มุกดาศิลปินแห่งชาติ ทำหน้าที่เป็นมือกลองของวง P.M.Pocket Music จนมีชื่อเสียงโด่งดัง
ต่อมาได้เปลี่ยนชื่อวงเป็น P.M.7 ไม่นานก็เปลี่ยนชื่อเป็น P.M.5 มีผลงานเพลงออกมาให้แฟนเพลงอย่างต่อเนื่อง เดินสายไปตามสถานที่ต่างๆ ในย่านเพชรบุรีตัดใหม่ตามคำเรียกร้องของแฟนเพลง
หลังจากที่มีการยุบวง P.M.5 ดอนเข้ามาเป็นศิลปินเดี่ยวในสังกัดนิธิทัศน์ โปรโมชั่นของวิเชียร อัศวศิวะกุลมีเพลงดังเช่น เก้าล้านหยดน้ำตา, สวรรค์ปิด,ไม่รักแกล้งหลอก, รักแสนเศร้า, ดาวประดับใจ, นางโลม, รอวันเธอกลับ, ทางรักสีดำ, ดา ดา ดา ฯลฯ
ดอน สอนระเบียบอยู่ในวงการเพลงมาอย่างยาวนาน จนได้รับฉายาว่า "แมวเก้าชีวิต"
ขณะที่ ดอน สอนระเบียบ ยึดอาชีพนักร้องเป็นชีวิตจิตใจมอบความสุขให้กับแฟนเพลงแต่แล้วเหตุการณ์ไม่คาดฝันเกิดขึ้น ในช่วงปี พ.ศ. 2539 ดอนเกิดอาการหมดสติ จึงนำส่งโรงพยาบาล พบว่าเป็นเส้นเลือดในสมองตีบ ใช้เวลาในการรักษาตัวประมาณ 2-3 เดือน จากนั้นดอนกลับมาจับไมค์อีกครั้ง
16 กันยายน 2546 ดอนเข้าสู่โรงพยาบาลอีกครั้ง พบว่าเป็นเส้นเลือดในสมองแตก ส่งผลให้ดอนเป็นอัมพฤกษ์ซีกซ้าย มือและขาข้างซ้ายไม่สามารถใช้งานได้
ผลงาน > บทเพลง

ยอม (ทำนองเพลง Yuuyake No Uta ของ Masahiko Kondō)
ของแท้คือเธอ
เอาความรักเธอคืนกลับไป
ทางรักสีดำ (ทำนองเพลง Gaki no Koro no Youni - ガキの頃のように ของ Horiuchi Takao - 堀内孝雄)
เก้าล้านหยดน้ำตา (ทำนองเพลง 9,999,999 เทียร์ส ของ Dickey Lee)
ชีวิตนี้คือละคร
สวรรค์ปิด
นางโลม
ไม่รักแกล้งหลอก (ทำนองเพลง Lightnin' Bar Blues ของ Brownsville Station )
ดา ดา ดา (ทำนองเพลง Da Da Da ของวง Trio)
ซาโยนาระ
เสียดายเวลา
ดาวประดับใจ (ทำนองเพลง Subaru ของ ชินจิ ทานิมูระ)
แค่นี้ก็ช้ำเป็น (ทำนองเพลง Sixteen Bar ของ The Stylistics)
ไปโรงเรียนสาย (ทำนองเพลง Simon Says ของ 1910 Fruitgum Company)
ร้ายนักรักนี่ (ทำนองเพลง The End of the World ของ Skeeter Davis)
ผลงาน > ละครโทรทัศน์

ทับเทวา (2546)
ผลงาน > ภาพยนตร์

เหมือนหนึ่งในฝัน (2519) กำกับโดย ฉลวย ศรีรัตนา
ลืมตัว (2519) รับบท ดอน กำกับโดย ชุติมา สุวรรณรัต
จ่าทมิฬ (2519) รับบท ดอน กำกับโดย ฉลวย ศรีรัตนา
เก้าล้านหยดน้ำตา (2520) รับบท ดอน กำกับโดย สายยนต์ ศรีสวัสดิ์
เมืองอลเวง (2520) รับบท เดือน กำกับโดย ชุมพร เทพพิทักษ์
นางฟ้าท่าเรือ (2520) รับบท ดอน กำกับโดย พิชัย น้อยรอด
รักเต็มเปา (2521) กำกับโดย พจน์ ศิริพันธ์
ผ้าขี้ริ้วหัวเราะ (2521) รับบท ภราดร สอนหอยเสียบ กำกับโดย สุรพล โทณะวณิก
วัยแตกเปลี่ยว (2521) รับบท พี่ชายเพียงเพ็ญ กำกับโดย อภิชาติ โพธิ์ไพโรจน์
พลิกล็อก (2522) รับบท พลรบ กำกับโดย ชุมพร เทพพิทักษ์
ไอ้ติงต๊อง (2522) รับบท สนั่น กำกับโดย พิชัย น้อยรอด
นักรักรุ่นกระเตาะ (2522) รับบท ดอน กำกับโดย สมเดช สันติประชา
จากครูด้วยดวงใจ (2523) รับบท พี่ชายเพียงเพ็ญ กำกับโดย อภิชาติ โพธิ์ไพโรจน์
จู้ฮุกกรู (2524) รับบท ดอน กำกับโดย ชาตรี เดชาเสนีย์
ยอดพยัคฆ์นักเพลง (2526) รับบท ดอน กำกับโดย พินิจ วงษ์ศิริ
มนต์รักก้องโลก (2526) รับบท ดอน กำกับโดย ตรีเทพ
นักเพลงผู้ยิ่งใหญ่ (2527) รับบท ดอน กำกับโดย กรุง ศรีวิไล
ผลงาน > เพลงประกอบภาพยนตร์

ลืมตัว (2519)
จ่าทมิฬ (2519)
วัยอันตราย (2519)
เหยียบหัวสิงห์ (2520)
เก้าล้านหยดน้ำตา (2520)
เมืองอลเวง (2520)
นางฟ้าท่าเรือ (2520)
ทางเสือผ่าน (2520)
ทีใคร ทีมัน (2520)
ตาปี อีปัน (2520)
ดวงเศรษฐี (2521)
ยมบาลจ๋า (2521)
ผ้าขี้ริ้วหัวเราะ (2521)
คนหลายเมีย (2521)
ถล่มดงนักเลง (2521)
วันเพ็ญ (2521)
รักข้ามโลก (2521)
วัยแตกเปลี่ยว (2521)
เสือภูเขา (2522)
พลิกล็อก (2522)
นักรักรุ่นกระเตาะ (2522)
จากครูด้วยดวงใจ (2523)
นายอำเภอคนใหม่ (2523)
เจ้าพายุ (2523)
เจ้าพ่อภูเขียว (2524)
เพชรตัดหยก (2525)
คุณนายซาอุ (2525)
ไอ้ผาง ร.ฟ.ท. (2525)
นักเลงคอมพิวเตอร์ (2525)
ยอดพยัคฆ์นักเพลง (2526)
ไอ้ ป.4 (ไม่มีเส้น) (2526)
พญายมพนมรุ้ง (2526)
พยัคฆ์ยี่เก (2526)
มนต์รักก้องโลก (2526)
นักเพลงผู้ยิ่งใหญ่ (2527)
คาดเชือก (2527)
โคตรคนจริง (2527)
สิงห์รถบรรทุก 2 (2527)
ข้ามากับพระ (2527)
ยันต์สู้ปืน (2527)
ทับทิมโทน (2528)
วัยเรียนเพี้ยนรัก (2528)
ขุมทองแม่น้ำแคว (2528)
5 มนุษย์เหล็ก (2531)